staqsa lill- Ministru għall-Affarijiet Barranin: Jista' l-Ministru jinforma lill-Kamra jekk il-Ministeru hux se jkollu sehem waqt il-Presidenza Maltija fl-Unjoni Ewropea? Jekk iva, x'sar s'issa? Ninforma lill-Onor. Interpellant li l-Ministeru għall-Affarijiet Barranin ser ikollu sehem waqt il-Presidenza Maltija tal-Kunsill tal-Unjoni Ewropea fl-2017. Dan is-sehem u l-involviment jissarraf f'diversi fatturi li ser insemmi. F'April tal-2013 ġie appuntat fil-Ministeru biex nibdew nosservaw u nfasslu l-pjanijiet neċessarji għal meta Malta jkollha l-Presidenza fl-2017. Diġa saru numru ta' laqgħat mal-Ministeru għall-Affarijiet Ewropej, fejn ġew diskussi numru ta' kwistjonijiet – kemm fuq livell ta' loġistika, ippjanar tal-attivijiet li ser isiru hawn f'Malta, u kwistjonijiet ta' natura amministrattiva, kif ukoll fuq livell politiku. Dan il-Ministeru ta s-sehem tiegħu f'eżerċizzju mitlub minn kull Ministeru ieħor fejn ġew imfassla għall-ewwel darba l-prijoritajiet għal matul iż-żmien tal-Presidenza tagħna u għax xhur ta' qabel fejn il-programm tagħna se jkun imfassal u mwettaq flimkien mat- – l-Olanda u l-iSlovakja. Dan il-Ministeru, permezz tal-Ambaxxati tagħna, ikompli jagħti s-servizz u l-appoġġ tiegħu biex jistabilixxu kuntatti bejn Ministeri u awtoritajiet meħtieġa biex inkomplu nippreparaw għall-bżonnijiet ta' Malta kemm qabel u waqt il-Presidenza. Hawnhekk nixtied nsemmi li bħalissa, uffiċjal mill-Ministeru għall-Affarijiet Barranin jinsab Ateni fejn sa tmiem il-Presidenza Griega jati rapport dwar l-osservazzjonijiet u informazzjoni miġbura matul is-sitt xhur. L-għan ewlieni hu sabiex din l-informazzjoni tkun tista tgħin lilna bil-preparamenti tagħna. Sar ukoll ftehim mal-Ministeru tal-Affarijiet Barranin tal-Italja, li uffiċjal Malti mill-Ministeru għall-Affarijiet Barranin se jkun jista' jsegwi mill-qrib ix-xogħol u tfassil tal-politika għall-Mediterran għal waqt is-sitt xhur tal-Presidenza Taljana li se tibda fl-Lulja ta' din is-sena. Dan il-ftehim sar sabiex inkomplu nħejju ruħna għal mod ta' kif ser jitfassal il-politika tagħna waqt il-Presidenza, b'attenzjoni partikolari għall-Mediterran. Fuq livell Ministerjali, nixtieq insemmi li ser inkun membru tal- imexxi mill-Prim Ministru. Membri oħra fuq dan il- huma l-viċi Prim Ministru, u s-Segretarju Parlamentari għall-Presidenza tal-UE 2017 u għall-fondi Ewropej.
PRESIDENZA MALTIJA FL-UNJONI EWROPEA